## Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

### NN 39/2012 (4.4.2012.), Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

HRVATSKA AGENCIJA ZA NADZOR FINANCIJSKIH USLUGA

1023

Na temelju odredbi članka 101. točka 5. i 9. te članka 107. stavak 7. Zakona o osiguranju (»Narodne novine« broj 151/05, 87/08 i 82/09), Hrvatska agencija za nadzor financijskih usluga na sjednici Upravnog vijeća, održanoj 29. ožujka 2012. godine, donijela je

PRAVILNIK

O IZMJENAMA I DOPUNAMA PRAVILNIKA O MINIMALNIM STANDARDIMA, NAČINU OBRAČUNA I MJERILIMA ZA IZRAČUN TEHNIČKIH PRIČUVA OSIGURANJA

Članak 1.

U Pravilniku o minimalnim standardima, načinu obračuna i mjerilima za izračun tehničkih ričuva osiguranja (»Narodne novine« br. 97/09, 135/09 i 150/09) u članku 11. stavku 4. briše se riječ priložiti« te se dodaje riječ »dostaviti« te se iza riječi »stavka« briše se broj »3« te se dodaje broj »4«.

U članku 11. iza stavka 4. dodaju se stavci 5., 6. i 7. koji glase:

»5. Izvješće iz stavka 4. ovog članka te izvješće upravitelja matematičke pričuve iz točke 4. glave »II. UPRAVITELJ MATEMATIČKE PRIČUVE« ovog Pravilnika dostavlja se Agenciji u elektroničkom obliku s naprednim elektroničkim potpisom u skladu s tehničkom uputom Agencije.

»6. Smatra se da je Društvo dostavilo izvješće iz stavka 5. ovog članka u trenutku kada je izvještaj prihvaćen na poslužitelju Agencije za primanje izvještaja.

7. U opravdanim slučajevima nemogućnosti dostave na način propisan stavkom 5. ovog članka, društvo za osiguranje, odnosno društvo za reosiguranje dužno je u propisanom roku dostaviti izvješće iz stavka 4. ovog članka te izvješće upravitelja matematičke pričuve iz točke 4. glave »II. UPRAVITELJ MATEMATIČKE PRIČUVE« ovog Pravilnika u pisanom obliku, neposredno ili poštom u svrhu pravodobnog izvješćivanja. Društvo za osiguranje, odnosno društvo za reosiguranje dužno je dostaviti izvještaje na način propisan stavkom 5. ovog članka čim prestanu razlozi nemogućnosti dostave, a najkasnije u roku od osam dana od isteka roka za dostavu izvještaja.«

U članku 11. stavak 5. postaje stavak 8. koji glasi:

»8. Iznimno od stavka 4. ovog članka, u skladu sa člankom 158. stavkom 4. Društvo je dužno na zahtjev Agencije dostaviti izvješće imenovanog ovlaštenog aktuara iz članka 68. stavka 4. Zakona odnosno mišljenje imenovanog ovlaštenog aktuara o oblikovanju cjenika premija i tehničkih pričuva osiguranja u roku i na način koji odredi Agencija.«

Članak 2.

U Minimalnim standardima, načinu obračuna i mjerilima za izračun pričuva prijenosnih premija glava V. POTVRDA OBRAČUNA PRIJENOSNE PREMIJE u prvoj rečenici iza riječi »tromjesečnog« dodaju se riječi »i godišnjeg«. Mijenja se druga rečenica koja glasi:

»Podaci iskazani u u obrascu sp 7 moraju biti potvrđeni od strane imenovanog ovlaštenog aktuara.«

Članak 3.

U Minimalnim standardima, načinu obračuna i mjerilima za izračun pričuva šteta glava VII. POTVRDA OBRAČUNA PRIČUVE ŠTETA u prvoj rečenici iza riječi »tromjesečnog« dodaju se riječi »i godišnjeg«. Mijenja se druga rečenica koja glasi:

»Podaci iskazani u obrascu sp 8.1 moraju biti potvrđeni od strane imenovanog ovlaštenog aktuara.«

Članak 4.

U Minimalnim standardima, načinu obračuna i mjerilima za matematičku pričuvu životnih osiguranja i drugih osiguranja za koja se obračunava matematička pričuva te posebnu pričuvu životnih osiguranja kod kojih osiguranik preuzima na sebe investicijski rizik u glavi IV. METODE OBRAČUNA MATEMATIČKE PRIČUVE I POSEBNE PRIČUVE ŽIVOTNIH OSIGURANJA KOD KOJIH OSIGURANIK PREUZIMA NA SEBE INVESTICIJSKI RIZIK, u poglavlju IV 2. Ostala osiguranja, točka 3. mijenja se i glasi:

3. U temeljnim životnim osiguranjima dozvoljeno je smanjenje matematičke pričuve za neamortizirane stvarne troškove pribave osiguranja (cilmerizacija) pri čemu stopa cilmerizacije ne može biti viša od 3,5% od ugovorene svote odnosno kod rentnih osiguranja od sume ugovorenih premija (u oba slučaja ne uključujući dobit). Obračunati iznos neamortiziranih troškova pribave osiguranja obavezno se iskazuje u prilogu financijskih izvještaja.

Članak 5.

U Minimalnim standardima, načinu obračuna i mjerilima za matematičku pričuvu životnih osiguranja i drugih osiguranja za koja se obračunava matematička pričuva te posebnu pričuvu životnih osiguranja kod kojih osiguranik preuzima na sebe investicijski rizik u glavi VIII. IZRADA I POTVRDA OBRAČUNA MATEMATIČKE PRIČUVE točka 7. u prvoj rečenici iza riječi »tromjesečnog« dodaju se riječi »i godišnjeg«. Mijenja se druga rečenica koja glasi:

»Podaci iskazani u u obrascu sp 13 moraju biti potvrđeni od strane imenovanog ovlaštenog aktuara.«

Članak 6.

U Minimalnim standardima, načinu obračuna i mjerilima za pričuve za kolebanje šteta glava III. IZRADA I POTVRDA OBRAČUNA PRIČUVE ZA KOLEBANJE ŠTETA mijenja se druga rečenica koja glasi:

»Podaci iskazani u u obrascu sp 10 moraju biti potvrđeni od strane imenovanog ovlaštenog aktuara.«

Članak 7.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na sljedeće izvještaje:

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 12. 2011. (u sklopu revidiranih godišnjih financijskih, statističkih i nadzornih izvještaja te godišnjeg izvješća),

– tromjesečne izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31. 3. 2012.,

– godišnje izvještaje koje je društvo za osiguranje odnosno društvo za reosiguranje dužno sastaviti sa stanjem na dan 31.12.2012. (u sklopu nerevidiranih godišnjih financijskih, statističkih i nadzornih izvještaja te godišnjeg izvješća).

Klasa: 011-02/09-04/57

Urbroj: 326-01-12-4

Zagreb, 29. ožujka 2012.

Predsjednik

Upravnog vijeća

Petar-Pierre Matek, v. r.

39 04.04.2012 Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

39 04.04.2012 Pravilnik o izmjenama i dopunama Pravilnika o minimalnim standardima, načinu obračuna i mjerilima za izračun tehničkih pričuva osiguranja

Pravilnik, NN 39/2012-1023